ข้อบังคับเจ้าพนักงานจราจรจังหวัดนครปฐมข้อบังคับเจ้าพนักงานจราจรจังหวัดนครปฐมว่าด้วยการจัดระบบการจราจรบริเวณโดยรอบองค์พระปฐมเจดีย์และตลาดทรัพย์สินพ.ศ. ๒๕๕๖[๑] ด้วยปัจจุบันการจราจรในถนนต่าง ๆในถนนโดยรอบบริเวณองค์พระปฐมเจดีย์และตลาดทรัพย์สิน (ตลาดบนล่าง) มีสภาพคับคั่งเนื่องจากเป็นจุดศูนย์รวมการค้าและสถานที่ท่องเที่ยวสำคัญในชั่วโมงเร่งด่วนจะมีปัญหาการจราจรติดขัดมาก และนับวันจะทวีความรุนแรงมากยิ่งขึ้นสาเหตุสำคัญเกิดจากปริมาณรถที่มากขึ้นอย่างรวดเร็วแต่พื้นที่สำหรับจอดรถและผิวการจราจรมีอยู่อย่างจำกัดเท่าเดิม ประชาชนที่ใช้เส้นทางในการจราจรไม่ได้รับความสะดวกและปลอดภัยในการจราจรควรได้มีการแก้ไขปัญหาระบบการจราจรให้คล่องตัวและลดจุดตัดต่าง ๆ ให้น้อยลง ดังนั้นเพื่อความเป็นระเบียบเรียบร้อยความสะดวกและความปลอดภัยของผู้ใช้รถใช้ถนนจึงเห็นสมควรให้มีการจัดระบบการจราจรในถนนบางสายบางตอนใหม่ โดยทำการทดลองใช้เป็นเวลา๙๐ วันอาศัยอำนาจตามความในมาตรา ๑๓๙ (๒) (๔) (๙) (๑๔) (๑๕)แห่งพระราชบัญญัติจราจรทางบก พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับข้อ ๕ ของคำสั่งกระทรวงมหาดไทย ที่ ๕๒๙/๒๕๕๕ เรื่องแต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๗ กันยายน๒๕๕๕ ผู้บังคับการตำรวจภูธรจังหวัดนครปฐม ในฐานะเจ้าพนักงานจราจรจังหวัดนครปฐมจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรจังหวัดนครปฐมว่าด้วยการจัดระบบการจราจรบริเวณโดยรอบองค์พระปฐมเจดีย์และตลาดทรัพย์สิน พ.ศ. ๒๕๕๖ข้อ ๒ ให้เดินรถทางเดียว ให้รถเลี้ยวขวาให้รถเลี้ยวซ้าย ห้ามจอดรถ ให้จอดรถ ตั้งแต่วันที่ ๑๕ สิงหาคม ๒๕๕๖ ถึงวันที่ ๑๒พฤศจิกายน ๒๕๕๖ ในถนน ดังต่อไปนี้(๑) ให้เดินรถทางเดียวในถนน ดังต่อไปนี้(๑.๑) ถนนขวาพระให้เดินรถทางเดียวจากแยกราชินีไปออกที่แยกวัดพระปฐมเจดีย์ (วัดใหญ่)(๑.๒) ถนนหลังพระ ให้เดินรถทางเดียวจากแยกวัดพระปฐมเจดีย์ (วัดใหญ่)ไปออกที่แยกสันติเวช(๑.๓) ถนนซ้ายพระให้เดินรถทางเดียวจากแยกสันติเวชไปออกที่แยกบ่อเริ่ม(๑.๔) ถนนหน้าพระให้เดินรถทางเดียวจากแยกอาณาจักรการแว่นไปออกที่ราชินี(๑.๕) ถนนบ่อเริ่มให้เดินรถทางเดียวจากด้านถนนซ้ายพระไปออกที่แยกหน้าอนุสาวรีย์พญากงชี้นิ้วถนนพญากง(๑.๖) ถนนพญากง ให้เดินรถทางเดียวจากแยกหน้าธนาคารกรุงไทยสาขานครปฐมไปออกที่แยกสะพานศรีวิชัย (สะพานเกวียน)(๑.๗) ถนนพญาพาน ให้เดินรถทางเดียวจากแยกสะพานศรีวิชัย (สะพานเกวียน)ไปออกที่แยก ๒๕ มกรา ถนนทหารบก(๑.๘) ถนนรถไฟ ช่วงตั้งแต่ถนนพญากงถึงด้านติดต่อกับถนนซ้ายพระให้เดินรถทางเดียวจากด้านถนนพญากงไปออกทางด้านถนนซ้ายพระ(๑.๙) ถนนทหารบก ให้เดินรถทางเดียวจากแยก ๒๕ มกราไปออกที่แยกหน้าร้านอาณาจักรการแว่น ถนนหน้าพระ(๒) ให้รถทุกชนิดเลี้ยวขวาในถนน ดังต่อไปนี้(๒.๑) รถที่ออกจากถนนภายในองค์พระปฐมเจดีย์ทุกประตู(๒.๒) รถที่มาจากถนนซ้ายพระเมื่อจะเข้าถนนทหารบก(๓) ให้รถทุกชนิดเลี้ยวซ้ายในถนน ดังต่อไปนี้(๓.๑) รถที่มาจากถนนหน้าพระด้านโรงเรียนราชินีบูรณะเมื่อถึงแยกราชินี(๓.๒) รถที่ออกจากตำรวจภูธรจังหวัดนครปฐม สถานีตำรวจภูธรเมืองนครปฐมโรงเรียนวัดพระปฐมเจดีย์ และวัดพระปฐมเจดีย์ เมื่อจะเข้าถนนขวาพระ(๓.๓) รถที่มาจากถนนราชวิถีเมื่อถึงแยกวัดพระปฐมเจดีย์ (วัดใหญ่)(๓.๔) รถที่มาจากถนนราชดำเนินเมื่อจะเข้าถนนหลังพระ(๓.๕) รถที่มาจากถนนบ่อเริ่มและถนนรถไฟเมื่อจะเข้าถนนพญากง(๓.๖) รถที่มาจากถนนรถไฟเมื่อจะเข้าถนนซ้ายพระ(๓.๗) รถที่มาจากถนนทิพากร ถนนเทศารถที่ออกจากสำนักงานอัยการจังหวัดนครปฐม เรือนจำกลางจังหวัดนครปฐมบ้านพักผู้บัญชาการตำรวจภูธรภาค ๗ เมื่อจะเข้าถนนหน้าพระ(๔) ห้ามจอดรถทุกชนิดในถนน ดังต่อไปนี้(๔.๑) ถนนขวาพระ ถนนหลังพระ ถนนซ้ายพระด้านฝั่งกำแพงองค์พระปฐมเจดีย์(๔.๒) ถนนหน้าพระ ช่วงตั้งแต่แยกอาณาจักรการแว่นถึงแยกราชินี ทั้ง ๒ฝั่ง(๕) กำหนดการจอดรถในถนนรถไฟ ช่วงตั้งแต่ถนนพญากงถึงถนนซ้ายพระ(ซอยกลาง) ให้จอดได้เฉพาะรถจักรยานยนต์ ทั้ง ๒ ฝั่งข้อ ๓ บรรดาข้อบังคับระเบียบ หรือประกาศอื่นใดที่ขัดต่อข้อบังคับนี้ ให้ยกเลิกและให้ใช้ข้อบังคับนี้แทนประกาศณ วันที่ ๗ สิงหาคม พ.ศ. ๒๕๕๖พลตำรวจตรีเพชรัตน์ แสงไชยผู้บังคับการตำรวจภูธรจังหวัดนครปฐมเจ้าพนักงานจราจรจังหวัดนครปฐมปริยานุช/ผู้จัดทำ๑๙ สิงหาคม๒๕๕๖อุษมล/ผู้ตรวจ๒๑ สิงหาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๙ ง/หน้า ๓/๑๓ สิงหาคม ๒๕๕๖